title: Директива 2007/45/ЕО на Европейския парламент и на Съвета от 5 септември 2007 година за определяне на правила за номиналните количества за предварително опаковани продукти, за отмяна на директиви 75/106/ЕИО и 80/232/ЕИО на Съвета и за изменение на Директива 76/211/ЕИО на Съвета

text:
               21.9.2007

               BG

               Официален вестник на Европейския съюз

               L 247/17

      ДИРЕКТИВА 2007/45/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 5 септември 2007 година
   за определяне на правила за номиналните количества за предварително опаковани продукти, за отмяна на директиви 75/106/ЕИО и 80/232/ЕИО на Съвета и за изменение на Директива 76/211/ЕИО на Съвета
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Икономическия и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 75/106/ЕИО на Съвета от 19 декември 1974 г. относно сближаването на законодателствата на държавите-членки за предварително опаковане по обем на някои предварително опаковани течности (3) и Директива 80/232/ЕИО на Съвета от 15 януари 1980 г. относно сближаване на законодателствата на държавите-членки относно обхвата на номиналните количества и номинални обеми, разрешени за някои опаковки продукти (4) определят номинални количества за определен брой предварително опаковани течни и нетечни продукти с цел да се гарантира свободното движение на продукти в съответствие с изискванията на тези директиви. За повечето продукти е разрешено националните номинални количества да съществуват паралелно с номиналните количества на Общността. За някои продукти обаче са определени номинални количества на Общността, които изключват всякакви национални номинални количества.

               (2)

               Промените в предпочитанията на потребителите и иновациите в областта на предварителното опаковане и търговията на дребно на ниво Общност и на национално ниво породиха необходимостта да се прецени дали съществуващото законодателство е все още целесъобразно.

               (3)

               Съдът на Европейската общност постанови в свое решение от 12 октомври 2000 г. по Дело С-3/99 Cidrerie Ruwet (5), че държавите-членки не могат да забраняват предлагането на пазара на готова опаковка с номинален обем, който не е включен в обхвата на Общността, но която е законно произведена и се предлага на пазара на друга държава-членка, освен ако такава забрана е предназначена да отговори на първостепенно изискване за защита на потребителите, прилага се без разграничение както за национални, така и за вносни продукти и е необходима, за да се отговори на въпросното изискване и е пропорционална на преследваната цел, когато тази цел не може да бъде постигната с мерки, които са по-малко ограничаващи за търговията в рамките на Общността.

               (4)

               Защитата на потребителите е улеснена от законодателство, прието след директиви 75/106/ЕИО и 80/232/ЕИО, по-специално Директива 98/6/ЕО на Европейския парламент и на Съвета от 16 февруари 1998 г. относно защита на потребителите при обозначаване цените на стоките, предлагани на потребителите (6). Държавите-членки, които все още не са направили това, следва да преценят дали да въведат Директива 98/6/ЕО по отношение на някои малки предприятия за търговия на дребно.

               (5)

               Оценка на въздействието, включваща и широка консултация с всички заинтересовани участници, показа, че в много сектори свободните номинални количества увеличават свободата на производителите да предлагат стоки, отговарящи на вкуса на потребителите, и засилват конкуренцията по отношение на качеството и цената на вътрешния пазар. В други сектори, обаче, е по-целесъобразно в интерес на потребителите и производителите засега да се запазят задължителните номинални количества.

               (6)

               Прилагането на настоящата директива следва да бъде придружено с повече информация за потребителите и производителите, за да се спомогне за разбирането на ценообразуването за единица мярка.

               (7)

               Следователно номиналните количества следва като цяло да не подлежат на регулиране на ниво Общност или на национално ниво и следва да е възможно да се пуснат на пазара предварително опаковани стоки във всякакви номинални количества.

               (8)

               Все пак в някои сектори такава липса на регулиране би могла да доведе до несъразмерно високи допълнителни разходи, особено за малките и средни предприятия. Следователно за тези сектори съществуващото законодателство на Общността следва да бъде адаптирано в светлината на опита, по-специално за гарантиране, че номиналните количества на Общността са поне точно определени за най-продаваните продукти.

               (9)

               Тъй като, освен в сектора на вината и алкохола, който има особени характеристики, поддържането на задължителни номинални количества следва да бъде считано за изключение, то периодично следва да бъде повторно оценявано в светлината на опита и за да се отговори на нуждите на потребителите и производителите. За секторите, в които могат да бъдат запазени задължителните номинални количества, когато Комисията констатира сътресение на пазара и/или дестабилизиране на поведението на потребителите, по-специално на най-уязвимите потребители, тя следва да прецени дали да се разреши на държавите-членки да запазят преходните периоди, и по-специално да запазят най-продаваните разфасовки от задължителната гама.

               (10)

               В държавите-членки, в които предварително опакованият хляб представлява висок процент от обичайното потребление, съществува силна зависимост между размера на опаковката и теглото на хляба. Както по отношение и на други предварително опаковани продукти, съществуващите размери на опаковката на предварително опакования хляб, които се използват обикновено, не попадат в приложното поле на настоящата директива и могат да продължат да бъдат използвани.

               (11)

               С цел да се стимулира прозрачността, всички номинални количества за предварително опаковани продукти следва да бъдат определени в един законодателен текст и, следователно, да бъдат отменени директиви 75/106/ЕИО и 80/232/ЕИО.

               (12)

               С цел да се повиши защитата на потребителите, по-специално на уязвимите потребители като хората с увреждания и възрастните хора, следва да бъде обърнато необходимото внимание на осигуряване на обозначения на теглото и обема при етикетиране на продуктите за потребителите, които са по-лесно четими и видими върху готовите опаковки при нормални условия на представяне.

               (13)

               За някои течни продукти Директива 75/106/ЕИО определя метрологични изисквания, идентични с тези, определени в Директива 76/211/ЕИО на Съвета от 20 януари 1976 г. за сближаване на законодателствата на държавите-членки относно предварителното опаковане по тегло или по обем на някои продукти в готови опаковки (7). Поради това следва Директива 76/211/ЕИО да бъде изменена и да включи в своя обхват продуктите, обхванати понастоящем с Директива 75/106/ЕИО.

               (14)

               В съответствие с точка 34 от Междуинституционалното споразумение за по-добро законотворчество (8) държавите-членки се насърчават да изготвят за себе си и в интерес на Общността таблици, които показват, доколкото е възможно, съответствието между настоящата директива и приетите мерки за нейното транспониране и да осигурят публичен достъп до тях.

               (15)

               Доколкото целите на настоящата директива не могат да бъдат постигнати в достатъчна степен от държавите-членки и, следователно, чрез отмяна на обхвата на Общността и установяването на еднакви номинални количества на Общността, когато е необходимо, могат да бъдат по-добре постигнати на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, както е уреден в същия член, настоящата директива не надхвърля необходимото за постигането на тези цели,

         ПРИЕХА НАСТОЯЩАТА ДИРЕКТИВА:
   ГЛАВА I
   ОБЩИ РАЗПОРЕДБИ
   Член 1
   Предмет и приложно поле
   1.   Настоящата директива определя правила за номиналните количества за продукти, поставени в готови опаковки. Тя се прилага за предварително опаковани продукти и готови опаковки, определени в член 2 от Директива 76/211/ЕИО.
   2.   Настоящата директива не се прилага за продуктите, изброени в приложението, които се продават в безмитни магазини за консумация извън Европейския съюз.
   Член 2
   Свободно движение на стоки
   1.   Освен ако не е предвидено друго в членове 3 и 4, държавите-членки не могат да откажат, да забранят или да ограничат пускането на пазара на предварително опаковани продукти на основания, свързани с номиналните количества на готовата опаковка.
   2.   Като спазват принципите, изложени в Договора, и по-специално свободното движение на стоки, държавите-членки, които понастоящем предписват задължителни номинални количества за мляко, масло, сухи тестени изделия и кафе, могат да продължат да правят това до 11 октомври 2012 г.
   Държавите-членки, които понастоящем предписват задължителни номинални количества за бяла захар, могат да продължат да правят това до 11 октомври 2013 г.
   ГЛАВА II
   СПЕЦИАЛНИ РАЗПОРЕДБИ
   Член 3
   Пускане на пазара и свободно движение на някои продукти
   Държавите-членки осигуряват продуктите, изброени в точка 2 от приложението и поставени в готови опаковки в рамките, посочени в точка 1 от приложението, да се пускат на пазара само ако са предварително опаковани в номиналните количества, посочени в точка 1 от приложението.
   Член 4
   Аерозолни опаковки
   1.   Аерозолните опаковки указват номиналната обща вместимост на контейнера. Указанието е такова, че не поражда объркване с номиналния обем на съдържанието.
   2.   Чрез дерогация от член 8, параграф 1, буква д) от Директива 75/324/ЕИО на Съвета от 20 май 1975 г. относно сближаване на законодателствата на държавите-членки, свързани с аерозолни опаковки (9), продаваните в аерозолни опаковки продукти не е необходимо да бъдат обозначени с номиналното тегло на тяхното съдържание.
   Член 5
   Групови опаковки и готови опаковки, съставени от индивидуални опаковки, които не са предвидени за продажба поотделно
   1.   По смисъла на член 3, когато две или повече индивидуални готови опаковки съставят групова опаковка, номиналните количества, изброени в точка 1 от приложението, се прилагат за всяка една индивидуална опаковка.
   2.   Когато готовата опаковка се състои от две или повече индивидуални опаковки, които не са предназначени за продажба поотделно, номиналните количества, изброени в точка 1 от приложението, се прилагат за готовата опаковка.
   ГЛАВА III
   ОТМЯНА, ИЗМЕНЕНИЯ И ЗАКЛЮЧИТЕЛНИ РАЗПОРЕДБИ
   Член 6
   Отмяна
   Директиви 75/106/ЕИО и 80/232/ЕИО се отменят.
   Член 7
   Изменения на Директива 76/211/ЕИО
   В член 1 от Директива 76/211/ЕИО думите „с изключение на посочените в Директива 75/106/ЕИО на Съвета от 19 декември 1974 г. относно сближаването на законодателствата на държавите-членки за определянето на обема на някои предварително опаковани течности в готови опаковки и“ се заличават.
   Член 8
   Транспониране
   1.   Държавите-членки приемат и обнародват необходимите законови, подзаконови и административни разпоредби, за да се съобразят с настоящата директива, преди 11 октомври 2008 г. Те незабавно информират Комисията за това.
   Държавите-членки прилагат тези мерки, считано от 11 април 2009 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена от настоящата директива.
   Член 9
   Доклади, съобщения за дерогация и наблюдение
   1.   Комисията представя доклад за прилагането и ефекта на настоящата директива на Европейския парламент, Съвета и Европейския икономически и социален комитет най-късно до 11 октомври 2015 г. и на всеки десет години след това. Когато е необходимо, докладът се придружава от предложение за преразглеждане на настоящата директива.
   2.   Държавите-членки, посочени в член 2, параграф 2, съобщават на Комисията най-късно до 11 април 2009 г. секторите, които подлежат на дерогацията, посочена в този параграф, периода на тази дерогация, прилагания обхват от задължителни номинални количества и съответната рамка.
   3.   Комисията наблюдава прилагането на член 2, параграф 2 на основата на собствените си констатации и на докладите от съответните държави-членки. По-специално, Комисията наблюдава развитието на пазара след транспонирането на настоящата директива и прави преценка, с оглед на резултатите от това наблюдение, относно прилагането на последващи мерки към нея, запазвайки задължителните номинални количества, упоменати в член 2, параграф 2.
   Член 10
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Членове 2, 6 и 7 се прилагат от 11 април 2009 година.
   Член 11
   Адресати
   Адресати на настоящата директива са държавите-членки.

      Съставено в Страсбург на 5 септември 2007 година.

            За Европейския парламент

            Председател

         H.-G. POETTERING

            За Съвета

            Председател

         M. LOBO ANTUNES

      (1)  ОВ C 255, 14.10.2005 г., стр. 36.

      (2)  Становище на Европейския парламент от 2 февруари 2006 г. (ОВ C 288 E, 25.11.2006 г., стр. 52), Обща позиция на Съвета от 4 декември 2006 г. (ОВ C 311 E, 19.12.2006 г., стр. 21), Позиция на Европейския парламент от 10 май 2007 г. (все още непубликувана в Официален вестник) и Решение на Съвета от 16 юли 2007 г.

      (3)  ОВ L 42, 15.2.1975 г., стр. 1. Директива, последно изменена с Акта за присъединяване от 2003 година.

      (4)  ОВ L 51, 25.2.1980 г., стр. 1. Директива, последно изменена с Директива 87/356/ЕИО (ОВ L 192, 11.7.1987 г., стр. 48).

      (5)  [2000] ECR I-8749.

      (6)  ОВ L 80, 18.3.1998 г., стр. 27.

      (7)  ОВ L 46, 21.2.1976 г., стр. 1. Директива, изменена с Директива 78/891/ЕИО на Комисията (ОВ L 311, 4.11.1978 г., стр. 21).

      (8)  ОВ C 321, 31.12.2003 г., стр. 1.

      (9)  ОВ L 147, 9.6.1975 г., стр. 40. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).

      ПРИЛОЖЕНИЕ
      ОБХВАТ НА НОМИНАЛНИТЕ КОЛИЧЕСТВА НА СЪДЪРЖАНИЕТО НА ГОТОВИ ОПАКОВКИ
      1.   Продукти, продавани на обем (количество в ml)

                  Тихи вина

                  В рамките от 100 ml до 1 500 ml само следните 8 номинални количества:
                  ml: 100 – 187 – 250 – 375 – 500 – 750 – 1 000 – 1 500

                  „Жълти“ вина

                  В рамките от 100 ml до 1 500 ml само следното номинално количество:
                  ml: 620

                  Пенливи вина

                  В рамките от 125 ml до 1 500 ml само следните 5 номинални количества:
                  ml: 125 – 200 – 375 – 750 – 1 500

                  Ликьорни вина

                  В рамките от 100 ml до 1 500 ml само следните 7 номинални количества:
                  ml: 100 – 200 – 375 – 500 – 750 – 1 000 – 1 500

                  Ароматизирани вина

                  В рамките от 100 ml до 1 500 ml само следните 7 номинални количества:
                  ml: 100 – 200 – 375 – 500 – 750 – 1 000 – 1 500

                  Спиртни напитки

                  В рамките от 100 ml до 2 000 ml само следните 9 номинални количества:
                  ml: 100 – 200 – 350 – 500 – 700 – 1 000 – 1 500 – 1 750 – 2 000

            2.   Определения на продуктите

                  Тихи вина

                  Вина по смисъла на член 1, параграф 2, буква б) от Регламент (ЕО) № 1493/1999 на Съвета от 17 май 1999 г. относно общата организация на пазара на вино (1) (код по КН ex 2204)

                  „Жълти“ вина

                  Вина по смисъла на член 1, параграф 2, буква б) от Регламент (ЕО) № 1493/1999 (код по КН ex 2204) с обозначението за произход: „Côtes du Jura“, „Arbois“, „L'Etoile“ и „Château-Chalon“ в бутилки по смисъла на приложение I, точка 3 от Регламент (ЕО) № 753/2002 на Комисията от 29 април 2002 г. за определяне на някои правила за прилагане на Регламент (ЕО) № 1493/1999 на Съвета по отношение на описанието, обозначаването, представянето и защитата на определени лозаро-винарски продукти (2)

                  Пенливи вина

                  Вина по смисъла на член 1, параграф 2, буква б) и приложение I, точки 15, 16, 17 и 18 от Регламент (ЕО) № 1493/1999 (код по КН 2204 10)

                  Ликьорни вина

                  Вина по смисъла на член 1, параграф 2, буква б) и приложение I, точка 14 от Регламент (ЕО) № 1493/1999 (код по КН 2204 21 – 2204 29)

                  Ароматизирани вина

                  Ароматизирани вина по смисъла на член 2, параграф 1, буква а) от Регламент (ЕИО) № 1601/91 на Съвета от 10 юни 1991 г. относно установяване на общи правила за определянето, описанието и представянето на ароматизирани вина, ароматизирани напитки на винена основа и ароматизирани коктейли от лозаро-винарски продукти (3) (код по КН 2205)

                  Спиртни напитки

                  Спиртни напитки по смисъла на член 1, параграф 2 от Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртни напитки (4) (код по КН 2208)

         (1)  ОВ L 179, 14.7.1999 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).

         (2)  ОВ L 118, 4.5.2002 г., стр. 1. Регламент, последно изменен с Регламент (ЕО) № 382/2007 (ОВ L 95, 5.4.2007 г., стр. 12).

         (3)  ОВ L 149, 14.6.1991 г., стр. 1. Регламент, последно изменен с Акта за присъединяване от 2005 г.

         (4)  ОВ L 160, 12.6.1989 г., стр. 1. Регламент, последно изменен с Акта за присъединяване от 2005 г.


title: Директива на Съвета от 25 юли 1978 година относно координирането на законовите, подзаконовите и административните разпоредби относно дейностите на практикуващите стоматолози

text:
Важна правна забележка

|

31978L0687

Официален вестник n° L 233 , 24/08/1978 стр. 0010 - 0014 специално финландско издание: глава 6 том 2 стр. 0006  специално гръцко издание: глава 05 том 3 стр. 0021  специално шведско издание: глава 6 том 2 стр. 0006  специално испанско издание: глава 06 том 2 стр. 0040  специално португалско издание глава 06 том 2 стр. 0040  специално чешко издание глава 06 том 01 стр. 76  - 80 специално испанско издание глава 06 том 01 стр. 76  - 80 специално унгарско издание глава 06 том 01 стр. 76  - 80 специално литвийско издание глава 06 том 01 стр. 76  - 80 LV.ES глава 06 том 01 стр. 76  - 80 MT.ES глава 06 том 01 стр. 76  - 80 PL.ES глава 06 том 01 стр. 76  - 80 SK.ES глава 06 том 01 стр. 76  - 80 специално словенско издание глава 06 том 01 стр. 76  - 80

		19780725Директива на Съветаот 25 юли 1978 годинаотносно координирането на законовите, подзаконовите и административните разпоредби относно дейностите на практикуващите стоматолози78/687/ЕИОСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално членове 49, 57, 66 и 235 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че за осъществяване на взаимното признаване на дипломите, удостоверенията и другите официални документи за практикуващи стоматолози, както постановява Директива 78/686/ЕИО на Съвета от 25 юли 1978 г. относно взаимното признаване на дипломи, удостоверения и други официални документи за практикуващи стоматолози, включваща и мерки за улесняване на действителното упражняване на правото за установяване и на свободното предоставяне на услуги [3], сходствата в обучението в държавите-членки позволяват да се ограничи координирането в тази област до изискването за спазване на минимални норми, като за всичко останало предоставя на държавите-членки по отношение на свободата да организират преподаването им;като има предвид, че с оглед взаимното признаване на дипломите, удостоверенията и другите официални документи за практикуващи стоматолози специалисти и за осигуряване на определена равнопоставеност в границите на Общността на всички професионалисти — граждани на държавите-членки, се появи необходимост от определено координиране на обучението на практикуващи стоматолози специалисти; като има предвид, че за тази цел следва да се предвидят някои минимални критерии, както за достъпа до специализирано стоматологично обучение, така и за минималната продължителност, формата и мястото на провеждането му, както и контрола, на който подлежи; като има предвид, че тези критерии се отнасят само до общите за множество държави-членки специалности;като има предвид, че по причини, свързани с общественото здравеопазване, в рамките на Общността, следва да се постигне общо определение за полето на дейността на посочените специалисти; като има предвид, че настоящата директива не позволява на този етап да се постигне пълна координация по отношение на полето на дейността на практикуващи стоматолози, общи за различните държави-членки;като има предвид, че от момента на прилагане на настоящата директива, държавите-членки осигуряват такова обучение за практикуващите стоматолози, което да им позволи да придобият необходимите умения по отношение на всички превантивни, диагностични и лечебни дейности, свързани с дефектите и заболяванията на зъбите, устната кухина, челюстите и свързаните с тях тъкани;като има предвид, че предвиденото в настоящата директива координиране на условията за упражняване не изключва координиране на един по-късен етап;като има предвид, че предвиденото в настоящата директива координиране се отнася до професионалното обучение на практикуващите стоматолози; че по отношение на обучението, повечето държави-членки в момента не правят разграничение между практикуващите стоматолози, които упражняват професията си като наети лица и тези на свободна практика; като има предвид, че поради този факт, за да се улесни напълно свободното движение на представителите на тази професия в Общността, се оказва необходимо прилагането на настоящата директива да обхване и практикуващите стоматолози, работещи като заети лица;като има предвид, че в момента на уведомяването за настоящата директива, дейността на стоматолог в Италия се упражнява единствено от лекари, независимо дали са специализирали одонтология и стоматология; като има предвид че действието на настоящата директива ще задължи Италия да създаде нова категория професионалисти, които са правоспособни да упражняват дейността на стоматолог, различна от тази на лекар; като има предвид, че създаването на нова професия в Италия налага не само въвеждане на специално обучение, в съответствие с критериите на настоящата директива, но и въвеждане на структури за новата професия, като например професионално сдружение; като има предвид, че поради тези причини и с оглед обхвата на мерките, които следва да бъдат предприети, се налага да се предостави допълнителен срок, който да позволи на Италия да приведе законодателството си в съответствие с настоящата директива,ПРИЕ НАСТОЯЩАТА ДИРЕКТИВА:ГЛАВА IУСЛОВИЯ ЗА ОБУЧЕНИЕЧлен 11. Държавите-членки изискват за достъпа до дейностите на практикуващите стоматолози, упражнявани под званията, посочени в член 1 от Директива 78/686/ЕИО и упражняването на тези дейности, диплома, удостоверение или друг официален документ за професионална квалификация, посочено в член 3 от същата директива, което гарантира, че заинтересованото лице е придобило по време на пълния курс на обучението си:a) необходимите знания в областта на науките, на които се основава стоматологията, както и добро познаване на научните методи и по-специално на принципите за измерване на биологичните функции, за оценяване на научно установените факти и за анализ на данните;б) необходимите знания за устройството на човешкото тяло, за физиологията и поведението на здравия и болния индивид, както и за въздействието на природната и обществената среда върху здравословното състояние на човека, доколкото тези елементи имат отношение към стоматологията;в) необходимите знания за структурата и функцията на здравите и болни зъби, устна кухина, челюсти и свързаните с тях тъкани, както и за връзката им с общото здравословно състояние и физическия и социален комфорт на пациента;г) необходимите знания за клиничните дисциплини и методи, които дават ясна картина за дефектите и заболяванията на зъбите, устната кухина, челюстите и свързаните с тях тъкани, както и за стоматологията в нейните превантивни, диагностични и терапевтични аспекти;д) подходяща клинична учебна практика, проведена под подходящо наблюдение.Това обучение трябва да осигури на лицето необходимите умения за извършване на всички превантивни, диагностични и терапевтични дейности, свързани с дефектите и заболяванията на зъбите, устата, челюстите и свързаните с тях тъкани.2. Това обучение по стоматология е с обща продължителност от най-малко пет години теоретична и практическа подготовка по изброените в приложението учебни предмети и се провежда при редовно обучение в университет или във висш институт с признато равностойно ниво или под надзора на университет.3. Приемът за това обучение предполага притежаване на диплома или удостоверение, даващи достъп, по отношение на това обучение, до университетите или висшите институти с признато равностойно ниво в държава-членка.4. Настоящата директива по никакъв начин не нарушава възможността на държавите-членки да разрешават на тяхна територия, съгласно тяхната правна уредба, достъпа до дейността на практикуващ стоматолог и упражняването им от лица, притежаващи дипломи, удостоверения или други официални документи за професионална квалификация, които не са придобити в държава-членка.Член 21. Държавите-членки се грижат за това обучението за придобиване на диплома, удостоверение или друг официален документ за практикуващ стоматолог специалист да отговаря най-малко на следните минимални условия:а) да предполага успешно завършен петгодишен курс на теоретично и практическо редовно обучение в рамките на цикъла на обучение, посочен в член 1 или притежаване на документите, посочени в член 7, параграф 1 от Директива 78/686/ЕИО;б) да включва теоретично и практическо обучение;в) да се извършва при редовна форма на обучение, за срок от най-малко три години и под контрола на компетентните власти или органи;г) да се извършва в университетски център, в образователно-изследователски здравен център или, при необходимост, в здравно заведение, акредитирано за тази цел от компетентните власти или органи;д) да включва личното участие на кандидат-практикуващия стоматолог специалист в дейността и отговорностите на съответните звена.2. Държавите-членки изискват за издаването на диплома, удостоверение или друг официален документ за практикуващ стоматолог специалист да се притежава една от дипломите, удостоверенията и другите официални документи за практикуващ стоматологспециалист, посочени в член 1 или от документите, посочени в член 7, параграф 1 от Директива 78/686/ЕИО.3. Държавите-членки в срока, предвиден в член 8, определят властите или органите, компетентни за издаването на посочените в параграф 1 дипломи, удостоверения и други официални документи.4. Държавите-членки могат да изключат приложението на параграф 1, буква а). Ползващите това изключение не могат да се позовават на член 4 от Директива 78/686/ЕИО.Член 31. Без да се засяга принципа на редовната форма на обучение, посочен в член 2, параграф 1, буква в) и докато Съветът приеме решенията в съответствие с параграф 3, държавите-членки могат да разрешат специалното обучение да се извърши под формата на задочно обучение, при посочени от компетентните национални власти условия, ако по основателни причини то не може да се проведе под редовна форма.2. Общата продължителност на специалното обучение не може да се съкрати при прилагане на параграф 1. Равнището на подготовката не може да се занижава нито поради формата на задочно обучение, нито поради упражняване на платена професионална дейност от частен характер.3. В срок от четири години след уведомяването за настоящата директива, при преразглеждане на положението и по предложение на Комисията, с оглед на това, че възможността за задочна форма на обучение би трябвало да съществува при определени обстоятелства, които следва да се разглеждат за всяка специалност поотделно, Съветът решава дали е уместно разпоредбите на параграфи 1 и 2 да се запазят или изменят.Член 4На преходно основание и чрез дерогация от разпоредбите на член 2, параграф 1, буква в) и на член 3, държавите-членки, чиито законови, подзаконови и административни разпоредби предвиждат алтернативна задочна форма на специално обучение към датата на уведомяването за настоящата директива, могат да запазят прилагането на тези разпоредби по отношение на кандидатите, които са започнали обучението си за придобиване на специалност не по-късно от четири години след уведомяването за настоящата директива. Този период може да се удължи, ако Съветът не е взел решение в съответствие с член 3, параграф 3.ГЛАВА IIПРИЛОЖНО ПОЛЕЧлен 5Държавите-членки гарантират, че практикуващите стоматолози имат обща правоспособност, осигуряваща им достъп до превантивните, диагностичните и терапевтични дейности, свързани с дефектите и заболяванията на зъбите, устата, челюстите и свързаните с тях тъкани, както и за упражняването на тези дейности, при съблюдаване на нормативните разпоредби и действащите правила за професионална етика, уреждащи професията към момента на уведомяването за настоящата директива.Държавите-членки, в които не са в сила такива разпоредби и правила, могат да въведат уточнения или ограничения за упражняването на някои от дейностите, посочени в първия параграф, в степен, сравнима с тази, която съществува в другите държави-членки.ГЛАВА IIIЗАКЛЮЧИТЕЛНИ РАЗПОРЕДБИЧлен 6За отговарящи на условията, предвидени в член 2, параграф 1, буква а), се считат лицата, обхванати от действието на член 19 от Директива 78/686/ЕИО.За прилагането на член 2, параграф 2, лицата, обхванати от действието на член 19 от Директива 78/686/ЕИО се приравняват на лицата, притежаващи диплома, удостоверение или друг официален документ за практикуващ стоматолог, посочени в член 1.Член 7Настоящата директива се прилага също така и за гражданите на държавите-членки, които в съответствие с Регламент (ЕИО) № 1612/68 на Съвета от 15 октомври 1968 г. за свободното движение на работници в Общността [4], упражняват или ще упражняват по трудово правоотношение една от дейностите, посочени в член 1 от Директива 78/686/ЕИО.Член 81. Държавите-членки предприемат мерките, необходими, за да се съобразят с настоящата директива в срок от осемнадесет месеца от уведомяването и незабавно информират за това Комисията. Въпреки това Италия въвежда тези мерки в максимален срок от шест години.2. Държавите-членки предоставят на Комисията текста на основните разпоредби от националното право, които приемат в областта на материята, обхваната от настоящата директива.Член 9В случай, че при прилагането на настоящата директива възникнат значителни затруднения в някои области за някоя държава-членка, Комисията разглежда тези затруднения в сътрудничество с тази държава и взема предвид становището на Комитета на висшите чиновници по обществено здравеопазване, създаден с Решение 75/365/ЕИО [5], последно изменено с Решение 78/689/ЕИО [6].При необходимост Комисията внася в Съвета подходящи предложения.Член 10Адресати на настоящата директива са държавите-членки.Съставено в Брюксел на 25 юли 1978 година.За СъветаПредседателK. von Dohnanyi[1] ОВ C 101, 4.8.1970 г., стр. 19.[2] ОВ C 36, 28.3.1970 г., стр. 19.[3] ОВ L 233,24.8.1978 г., стр. 1.[4] ОВ L 257, 19.10.1968 г., стр. 2.[5] ОВ L 167, 30.6.1975 г., стр. 19.[6] ОВ L 233, 24.8.1978 г., стр. 17.--------------------------------------------------19780725ПРИЛОЖЕНИЕУчебна програма за обучение на практикуващи стоматолозиУчебната програма на обучението за придобиване на диплома, удостоверение или друг официален документ за практикуващ стоматолог включва най-малко изброените по-долу учебни предмети. Изучаването на един или повече от тези предмети може да се извърши в рамките на другите дисциплини или във връзка с тях.а) Основни предметиХимияФизикаБиологияб) Медико-биологични и общо-медицински предметиАнатомияЕмбриологияХистология, включително и цитологияФизиологияБиохимия (или физиологична химия)ПатоанатомияОбща патологияФармакологияМикробиологияХигиенаПрофилактика и епидемиологияРентгенологияФизиотерапияОбща хирургияВътрешни болести, включително и педиатрияОториноларингологияДермато-венерологияОбща психология — психопатология — невропатологияАнестезиологияв) Специални предмети по одонтология и стоматологияПротетична стоматологияМатериалознаниеКонсервативно зъболечениеПревантивна стоматологияАнестезия и болкоуспокояващи средства в стоматологиятаХирургична стоматология (Специална хирургия)Специална патологияКлинична практика по зъботехника и стоматологияДетска стоматологияОртодонтияПародонтологияСтоматологична рентгенографияДъвкателна функцияПрофесионална организация, професионална етика, законодателствоСоциални аспекти на стоматологичната практика.--------------------------------------------------


title: Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (Текст от значение за ЕИП)

text:
               17.9.2015

               BG

               Официален вестник на Европейския съюз

               L 241/1

         ДИРЕКТИВА (ЕС) 2015/1535 НА ЕВРОПЕЙСКИЯ ПАРЛАМЕНТ И НА СЪВЕТА
   от 9 септември 2015 година
   установяваща процедура за предоставянето на информация в сферата на техническите регламенти и правила относно услугите на информационното общество (кодифициран текст)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално членове 114, 337 и 43 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становищата на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               Директива 98/34/EO на Европейския парламент и на Съвета (3) е била неколкократно и съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Вътрешният пазар обхваща пространство без вътрешни граници, където се гарантира свободното движение на стоки, хора, услуги и капитали. Следователно забраната за количествени ограничения на движението на стоки и на мерките, които имат същия ефект, е един от основните принципи на Съюза.

               (3)

               За да се насърчи гладкото функциониране на вътрешния пазар, следва да бъде осигурена възможно най-голяма прозрачност по отношение на националните инициативи за създаване на технически регламенти.

               (4)

               Бариерите пред търговията, които са в резултат на техническите регламенти за продуктите, могат да бъдат разрешени, само когато са необходими, за да се спазват важни изисквания и когато те имат за цел обществения интерес, чиято основна гаранция са те.

               (5)

               От съществено значение за Комисията е тя да разполага с необходимата информация преди приемането на техническите разпоредби. Следователно държавите членки, от които се изисква да улеснят постигането на задачите ѝ съгласно член 4, параграф 3 от Договора за Европейския съюз (ДЕС), трябва да я нотифицират за проектите си в областта на техническите регламенти.

               (6)

               Всички държави членки също трябва да бъдат информирани за техническите регламенти, предвидени от всяка една държава членка.

               (7)

               Целта на вътрешния пазар е да създава среда, която допринася за конкурентноспособността на предприятията. Предоставянето на повече информация е един от начините за подпомагане на предприятията да се възползват от предимствата, присъщи на този пазар. Следователно е необходимо да се даде възможност на стопанските субекти да дадат своята оценка за влиянието на националнитетехнически регламенти, предлагани от други държави членки, като се осигури редовното публикуване на заглавия на нотифицирани проекти и посредством разпоредбите относно поверителността на тези проекти.

               (8)

               Подходящо е, в интерес на правната сигурност, държавите членки публично да обявят приемането на национален технически регламент в съответствие с изискванията, посочени в настоящата директива.

               (9)

               Мерките, предназначени да обезпечат безпрепятственото функциониране или трайното развитие на пазара,относно техническите регламенти за продуктите, включват по-голяма прозрачност на националните намерения и разширяване на критериите и условията за оценка на потенциалния ефект от предлаганите правила върху пазара.

               (10)

               Следователно всички изисквания, установени по отношение на продукта, е необходимо да бъдат оценени и да се вземе предвид напредъка в националната практика за нормативната уредба за продуктите.

               (11)

               Изискванията, които са различни от техническите спецификации, отнасящи се до жизнения цикъл на даден продукт след като е бил пуснат на пазара, могат да повлияят върху свободното движение на този продукт или да създават пречки за гладкото функциониране на вътрешния пазар.

               (12)

               Необходимо е да се изясни концепцията за фактически технически регламенти. По-специално разпоредбите, посредством които общественият орган се позовава на техническите спецификации или на други изисквания, или насърчава съблюдаването им, и разпоредбите, които се отнасят до продуктите, с които общественият орган е свързан, с оглед на обществения интерес, предават на такива изисквания или спецификации по-обвързваща стойност, отколкото те биха имали иначе по силата на частния им произход.

               (13)

               На Комисията и на държавите членки трябва да се предостави достатъчно време, за да могат да предложат поправки към дадена предвидена мярка, с цел да бъдат отстранени или намалени пречките, които тя може да създаде за свободното движение на стоки.

               (14)

               Съответната държава членка трябва да вземе предвид тези поправки при формулиране на окончателния текст на предвижданата мярка.

               (15)

               Присъщо e за вътрешния пазар, и по-специално, когато принципът за взаимно признаване не може да бъде прилаган от държавата членка, Комисията да приема или предлага да бъдат приемани задължителни актове. Установен e специфичен временен отлагателен период, с цел да не може въвеждането на националните мерки да спре приемането на задължителните актове от Европейския парламент и Съвета или от Комисията в същата област.

               (16)

               Съответната държава членка трябва, съгласно общите задължения, установени в член 4, параграф 3 от ДЕС, да отлага прилагането на предвидената мярка за срок, който е достатъчен, за да се проведе съвместно проучване на предлаганите поправки или подготовка на предложение за законодателен акт или за приемане на задължителен акт на Комисията.

               (17)

               С оглед улесняване приемането на мерките от Европейския парламент и Съвета, държавите членки следва да се въздържат от приемане на технически регламенти, когато Съветът е приел позиция на първо четене по предложение на Комисията относно този сектор.

               (18)

               Необходимо e да бъде предвиден Постоянен комитет, чиито членове се посочват от държавите членки със задачата да сътрудничат в усилията на Комисията да намалява неблагоприятните въздействия върху свободното движение на стоки.

               (19)

               Настоящата директива не засяга задълженията на държавите членки относно сроковете за транспониране в националното законодателство на директивите, посочени в приложение III, част Б,

         ПРИЕХА НАСТОЯЩАТА ДИРЕКТИВА:
   Член 1
   1.   За целите на настоящата директива се прилагат следните определения:

               а)

               „продукт“ означава всеки промишлен продукт и всеки селскостопански продукт, включително и рибни продукти;

               б)

               „услуга“ означава каквато и да е услуга на информационното общество, тоест, каквато и да е услуга, нормално предоставяна срещу възнаграждение, от разстояние, чрез електронно средство и по индивидуална молба на получателя на услугите.
               За целите на настоящото определение:

                           i)

                           „от разстояние“ означава, че тази услуга се предоставя без страните да присъстват едновременно на едно и също място,

                           ii)

                           „чрез електронни средства“ означава, че услугата се изпраща първо и се получава по местоназначение чрез електронно оборудване за обработка (включително цифрово компресиране) и съхранение на данни и изцяло се пренася, предава и получава чрез кабел, радио, оптични средства или други електромагнитни средства,

                           iii)

                           „по индивидуална молба на получателя на услугите“ означава, че услугата се предоставя чрез пренос на данни по индивидуална молба.

                     Индикативен списък на услугите, които не са предмет на настоящото определение, е установен в приложение I;

               в)

               „техническа спецификация“ означава спецификацията, която се съдържа в документа, в който са изложени характеристиките, изисквани за продукта, като например ниво на качество, функционални характеристики, безопасност или размери, включително изискванията, които се прилагат към продукта по отношение на името, с което продуктът се продава, терминология, символи, изпитване и методи за изпитване, опаковка, маркиране или етикетиране и процедури за оценяване на съответствието.
               Терминът „техническа спецификация“ също така включва производствените методи и процеси, използвани по отношение на селскостопански продукти, както са посочени в член 38, параграф 1, втора алинея от Договора за функционирането на Европейския съюз (ДФЕС), продуктите, предназначени за консумация от човека и от животните, и лекарствените продукти, както са определени в член 1 от Директива 2001/83/ЕО на Европейския парламент и на Съвета (5), както и производствените методи и процеси, които се отнасят за други продукти, върху чиито характеристики те оказват влияние;

               г)

               „други изисквания“ означава изискване, различно от техническа спецификация, наложено на продукт най-вече с цел защита на потребителя или околната среда, и което засяга неговия цикъл на съществуването след пускането му на пазара, като например, условията на употреба, рециклиране, повторна употреба или изхвърляне, когато такива условия могат значително да повлияят върху състава или естеството на продукта или върху неговата продажба;

               д)

               „правило за услуги“ означава изискване от общ характер, свързано с предприемането и упражняването на дейности за услуги според значението на буква б), и по-специално разпоредби относно доставчиците на услуги, услугите и получателите на услугите, като се изключат всякакви правила, които не са специално насочени към услугите, определени в тази точка.
               За целите на настоящото определение:

                           i)

                           едно правило се счита за специално насочено към услугите на информационното общество, когато, взимайки предвид причините за него и оперативната му част, конкретната цел и предмет на всички или някои от отделните му разпоредби е да регулира такива услуги по ясен и целенасочен начин,

                           ii)

                           едно правило не се счита за специално насочено към услугите на информационното общество, ако дава отражение върху тези услуги само по имплицитен начин или инцидентно;

               е)

               „технически регламент“ означава техническа специфицикация и други изисквания или правила за услуги, включващи съответни административни разпоредби, спазването на които е задължително, юридически или фактически, в случаите на маркетинг, предоставяне на услуги, установяване на оператор за услуги или използване в държава членка или в голяма част от нея, както и законовите, подзаконовите или административните разпоредби на държавите членки, с изключение на тези, предвидени в член 7, забраняващи производството, вноса, маркетинга или използването на един продукт или забраняващи предоставянето или използването на услуга или установяването на доставчик на услуги.
               Фактически техническите регламенти включват:

                           i)

                           законови, подзаконови или административни разпоредби на държава членка, които препращат или към технически спецификации или други изисквания или правила за услуги, или към професионални кодекси или кодекси на практиките, които на свой ред препращат към технически спецификации или други изисквания или правила за услуги, при спазването, на които се налага презумпцията за съответствие със задълженията, наложени от посочените по-горе законови, подзаконови или административни разпоредби,

                           ii)

                           доброволни споразумения, по които публичният орган е страна, и които в името на общия интерес регулират спазването на техническите спецификации или други изисквания или правила за услуги, с изключение на спецификации в тръжни документи за обществени поръчки,

                           iii)

                           технически спецификации или други изисквания или правила за услуги, които са свързани с фискални или финансови мерки, даващи отражение върху потреблението на продукти или услуги чрез стимулиране на спазването на такива технически спецификации или други изисквания или правила за услуги; техническите спецификации или други изисквания или правилата за услуги, свързани с националните социално-осигурителни системи не се включват.

                     Настоящото обхваща техническите регламенти, наложени от органите, определени от държавите членки и включени в списък, който се изготвя и актуализира, при необходимост, от Комисията, в рамките на Комитета, посочен в член 2.
               Същата процедура се прилага за изменение на този списък;

               ж)

               „проект на технически регламент“ означава текстът на техническа спецификация или друго изискване или правило за услуги, включително административни разпоредби, формулиран с цел да бъде приет и да влезе в сила или в крайна сметка да бъде приет като технически регламент, като текстът е в етап на подготовка, на който все още по него могат да се правят съществени изменения.

         2.   Настоящата директива не се прилага за:

               a)

               услуги за радиоизлъчване;

               б)

               услуги за телевизионно излъчване, предмет на член 1, параграф 1, буква д) от Директива 2010/13/ЕС на Европейския парламент и на Съвета (6).

         3.   Настоящата директива не се прилага за правилата, свързани с въпроси, които са предмет на законодателството на Съюза в областта на далекосъобщителните услуги, както е посочено в Директива 2002/21/EO на Европейския парламент и на Съвета (7).
   4.   Настоящата директива не се прилага за правилата, свързани с въпросите, които са предмет на законодателството на Съюза в областта на финансовите услуги, както са изброени неизчерпателно в приложение II към настоящата директива.
   5.   С изключение на член 5, параграф 3, настоящата директива не се прилага за правилата, приети от или за регулираните пазари по смисъла на Директива 2004/39/EO на Европейския парламент и на Съвета (8) или от или за други пазари или органи, извършващи функции по клиринг и сетълмент на тези пазари.
   6.   Настоящата директива не се прилага за онези мерки, които държавите членки считат за необходими според договорите за защита на лица, по-специално на работниците, когато продуктите се използват, при условие че тези мерки не оказват влияние върху продуктите.
   Член 2
   Създава се Постоянен комитет, който се състои от представители, определени от държавите членки, които могат да се обръщат за помощ към експерти или консултанти; неговият председател е представител на Комисията.
   Комитетът изготвя своя процедурен правилник.
   Член 3
   1.   Комитетът се среща най-малко два пъти в годината.
   Комитетът заседава в специален състав, за да разглежда въпроси относно услугите на информационното общество.
   2.   Комисията предоставя на Комитета доклад за въвеждането и прилагането на процедурите, определени в настоящата директива и представя предложения с цел отстраняване на съществуващите или очаквани пречки за търговията.
   3.   Комитетът изразява своето становище относно информацията и предложенията, посочени в параграф 2 и в тази връзка може да предлага, по-специално, Комисията да:

               а)

               гарантира, когато е необходимо, че първоначално заинтересованите държави членки да се разберат помежду си за подходящи мерки, за да избегне риска от създаване на пречки на търговията;

               б)

               предприема всички необходими мерки;

               в)

               определя областите, където изглежда, че има нужда от хармонизация и, в случай на необходимост, следва да предприема съответната хармонизация в даден сектор.

         4.   Комитетът трябва да бъде консултиран от Комисията:

               а)

               когато решава относно конкретната система, чрез която обмяната на информация, предвидена в настоящата директива, ще се осъществява, и за всички промени в нея;

               б)

               когато преразглежда функционирането на системата, предвидена с настоящата директива.

         5.   Комитетът може да бъде консултиран от Комисията относно всеки предварителен проект на технически регламент, получен от последната.
   6.   Всички въпроси, свързани с прилагането на настоящата директива, могат да бъдат предоставени на Комитета по искане на председателя му или на държава членка.
   7.   Процедурите на Комитета, както и информацията, която му се предоставя, са поверителни.
   Въпреки това, Комитетът и националните органи, могат, при условие че са взети необходимите предпазни мерки, да се консултират, за експертно мнение, с физически или юридически лица, включително лица от частния сектор.
   8.   Относно правилата за услуги, Комисията и Комитетът могат да се консултират с физически или юридически лица от определени индустрии или академични институции и когато е възможно, с представителни органи, способни да предоставят експертно мнение относно социалните и обществени цели и последствията от въвеждането на който и да било проект на правило за услуги и да взимат предвид съветите им, винаги когато това се изисква от тях.
   Член 4
   Държавите членки съобщават на Комисията в съответствие с член 5, параграф 1 всички искания, отправени към институции за стандартизация, за изготвяне на технически спецификации или стандарт за специфични продукти с цел въвеждане в действие на технически регламент за такива продукти във форма на проекти на технически регламенти, и посочват основанията за въвеждането им в действие.
   Член 5
   1.   При условията, предмет на член 7, държавите членки незабавно предоставят на Комисията всички проекти на технически регламенти, с изключение, когато те само транспонират пълния текст на международен или европейски стандарт, в който случай информацията относно съответния стандарт е достатъчна; те също така предоставят на Комисията изявление за причините, които налагат приемането на такъв технически регламент, когато това не е разяснено в проекта.
   Когато е необходимо, и освен ако вече не е бил изпратен с предишно съобщение, държавите членки едновременно предоставят текста на съществените и с пряко значение основни законови или подзаконови разпоредби на Комисията, ако запознаването с такива текстове е необходимо за оценяване значението на проекта на техническия регламент.
   Държавите членки предоставят отново проекта на техническия регламент на Комисията при условията, посочени в първа и втора алинея на настоящия параграф ако направят промени в проекта, с които значително се изменя обхвата му, съкращава се първоначално предвидения срок за прилагането му, допълват се спецификации или изисквания, или последните се правят по-ограничителни.
   Когато, по-специално, проектът на техническия регламент конкретно цели да ограничи търговията или употребата на химично вещество, препарат или продукт, на основания отнасящи се до общественото здраве или защитата на потребителите или околната среда, държавите членки също така изпращат резюме или позоваване на всички съответни данни, имащи отношение към въпросното вещество, препарат или продукт и към известните и налични заместители, когато такава информация е налице, и представят очакваните резултати от мярката върху общественото здраве и защитата на потребителя и околната среда, заедно с анализ на риска, извършен, както е необходимо, в съответствие с принципите, предвидени в съответната част на раздел II.3 от приложение ХV на Регламент (ЕО) № 1907/2006 на Европейския парламент и на Съвета (9).
   Комисията незабавно нотифицира останалите държави членки за проекта на техническия регламент и всички документи, които са ѝ били препратени. Тя също може да отнесе този проект, за мнение, до Комитета, посочен в член 2 от настоящата директива и, когато е необходимо, до комитета, отговорен за въпросната сфера.
   Относно техническите спецификации или други изисквания или правила за услуги, посочени в член 1, параграф 1, буква е), втора алинея, подточка iii) от настоящата директива, коментарите или подробните становища на Комисията или на държавите членки могат да засягат единствено аспекти, които могат да възпрепятстват търговията или, по отношение на правилата за услуги, свободното движение на услуги или свободата на установяване на оператори на услуги, но не и фискални или финансови аспекти на мерките.
   2.   Комисията и държавите членки могат да отправят коментари към държавата членка, която е изпратила проект на технически регламент; тази държава членка взима под внимание такива коментари, доколкото е възможно, при последващата подготовка на техническия регламент.
   3.   Държавите членки незабавно предоставят окончателния текст на техническия регламент на Комисията.
   4.   Информацията, предоставена в съответствие с настоящия член, не е поверителна, освен при изричното искане на нотифициращата държава членка. Всички такива искания се обосновават.
   При такива случаи, ако са предприети необходимите предпазни мерки, Комитетът, посочен в член 2 и националните органи, могат да потърсят експертен съвет от физически или юридически лица от частния сектор.
   5.   Когато проектите на технически регламенти съставляват част от мерките, които се изисква да бъдат предоставени на Комисията на етапа на изготвяне на проекта според друг акт на Съюза, държавите членки могат да предадат съобщение, по смисъла на параграф 1, според този друг акт, при условие че изрично отбележат, че споменатата информация представлява също така информация за целите на настоящата директива.
   Липсата на реакция от страна на Комисията, по смисъла на настоящата директива, към проект на технически регламент, не засяга което и да било решение, което може да бъде прието според други актове на Съюза.
   Член 6
   1.   Държавите членки отлагат приемането на проект на технически регламент с три месеца от датата на получаване от Комисията на съобщението, посочено в член 5, параграф 1.
   2.   Държавите членки отлагат:

               —

               с четири месеца приемането на проект на технически регламент под формата на доброволно споразумение по смисъла на член 1, параграф 1, буква е), втора алинея, подточка ii),

               —

               без да се засягат параграфи 3, 4 и 5 от настоящия член, с шест месеца приемането на какъвтои да било друг проект на технически регламент, с изключение на проекти на правила за услуги,

         от датата на получаване от Комисията на съобщението, посочено в член 5, параграф 1, ако Комисията или друга държава членка внесе подробно становище в рамките на три месеца от тази дата, според което предлаганата мярка може да създаде пречки за свободното движение на стоки в рамките на вътрешния пазар;

               —

               без да се засягат параграфи 4 и 5, с четири месеца приемането на всякакви проекти на правила за услуги, от датата на получаване от Комисията на съобщението, посочено в член 5, параграф 1, ако Комисията или друга държава членка внесе подробно становище в рамките на три месеца от тази дата, според което предлаганата мярка може да създаде пречки за свободното движение на услуги или за свободата на установяване на операторите на услуги на вътрешния пазар.

         По отношение на проектите на правила за услуги, подробните становища на Комисията или държавите членки не могат да засягат каквито и да било мерки за културна политика, по-конкретно в аудиовизуалната сфера, които държавите членки могат да приемат в съответствие със законодателството на Съюза, взимайки предвид своето езиково разнообразие, специфичните си национални и регионални характеристики и културното си наследство.
   Заинтересованите държави членки докладват на Комисията за действията, които възнамеряват да предприемат относно такива подробни становища. Комисията коментира тези действия.
   По отношение на правилата за услуги, въпросните държави членки посочват, когато е необходимо, причините за това защо подробните становища не могат да бъдат взети предвид.
   3.   С изключение на проектите на правила, свързани с услуги, държавите членки отлагат приемането на проект на технически регламент с 12 месеца от датата на получаване от Комисията на съобщението, посочено в член 5, параграф 1 от настоящата директива, ако в рамките на три месеца от тази дата Комисията обяви намерението си да предложи или приеме директива, регламент или решение по въпроса в съответствие с член 288 от ДФЕС.
   4.   Държавите членки отлагат приемането на проект на технически регламент с 12 месеца от датата на получаване от Комисията на съобщението, посочено в член 5, параграф 1 от настоящата директива, ако до три месеца след тази дата Комисията обяви, че проектът на технически регламент се отнася за въпрос, който е предмет на предложение за директива, регламент или решение, представено на Европейския парламент и на Съвета в съответствие с член 288 от ДФЕС.
   5.   Ако Съветът приеме позиция на първо четене по време на отлагателния период, посочен в параграфи 3 и 4, този период, при условията на параграф 6, се удължава до 18 месеца.
   6.   Задълженията, посочени в параграфи 3, 4 и 5, отпадат:

               a)

               когато Комисията уведоми държавите членки, че не възнамерява повече да предлага или приема задължителни актове;

               б)

               когато Комисията уведоми държавите членки за оттеглянето на проекта или предложението си;

               в)

               когато Европейският парламент и Съветът или Комисията приемат задължителен акт.

         7.   Параграфи 1—5 не се прилагат в случаите, когато:

               a)

               по спешни причини, възникнали поради сериозни и непредвидими обстоятелства, свързани с опазването на общественото здраве или безопасност, защитата на животни или опазването на растения, и, в случая на правила за услуги, и по причини на обществената политика, особено за защита на малолетни, една държава членка е задължена да изготви технически регламенти в много кратък период от време, за да може да влязат в сила и да бъдат въведени незабавно без да са възможни каквито и да било консултации, или

               б)

               по спешни причини, предизвикани от сериозни обстоятелства, свързани с опазването на сигурността и целостта на финансовата система, по-специално със защитата на вложителите, инвеститорите и осигурените лица, една държава членка е задължена незабавно да узакони и прилага правила за финансови услуги.

         В съобщението, посочено в член 5, държавата членка обосновава неотложността на предприетите мерки. Комисията предоставя свое виждане за информацията във възможно най-кратък срок. Тя предприема подходящи действия в случаите, когато тази процедура е приложена неправомерно. Европейският парламент се информира от Комисията.
   Член 7
   1.   Членове 5 и 6 не се прилагат за законовите, подзаконовите и административните разпоредби на държавите членки или доброволните споразумения, посредством които държавите членки:

               a)

               се съобразяват със задължителните актове на Съюза, които водят до приемане на технически спецификации или правила за услуги;

               б)

               изпълняват задълженията, произтичащи от международни споразумения, които водят до приемане на общи технически спецификации или правила за услуги в Съюза;

               в)

               се позовават на защитните клаузи, предвидени в задължителните актове на Съюза;

               г)

               прилагат член 12, параграф 1 на Директива 2001/95/ЕО на Европейския парламент и на Съвета (10);

               д)

               се ограничават до прилагане на решението на Съда на Европейския съюз;

               e)

               се ограничават до изменяне на технически регламент по смисъла на член 1, параграф 1, буква е), в съответствие с искане на Комисията, с оглед премахване на препятствие за търговията или, в случаите на правила за услуги, за свободното движение на услуги или свободата на установяване на оператори на услуги.

         2.   Член 6 не се прилага за законовите, подзаконовите и административните разпоредби на държавите членки, които забраняват производството, доколкото те не пречат на свободното движение на продукти.
   3.   Параграфи 3—6 от член 6 не се прилагат за доброволните споразумения, посочени в член 1, параграф 1, буква е), втора алинея, подточка ii).
   4.   Член 6 не се прилага за технически спецификации или други изисквания или правила за услуги, посочени в член 1, параграф 1, буква е), втора алинея, подточка iii).
   Член 8
   Комисията докладва на всеки две години на Европейския парламент, на Съвета и на Европейския икономически и социален комитет за резултатите от прилагането на настоящата директива.
   Комисията ежегодно публикува в Официален вестник на Европейския съюз статистически данни за получените уведомления.
   Член 9
   Когато държавите членки приемат техническия регламент, в него се съдържа позоваване на настоящата директива или то се извършва при официалното му публикуване. Условията и редът за позоваване се определят от държавите членки.
   Член 10
   Директива 98/34/ЕО, изменена с актовете, посочени в приложение III, част A към настоящата директива, се отменя, без да се засягат задълженията на държавите членки относно сроковете за транспониране в националното законодателство на директивите, които са посочени в приложение III, част Б към отменената директива и в приложение III, част Б към настоящата директива.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение IV.
   Член 11
   Настоящата директива влиза в сила на двадесетия ден след публикуването й в Официален вестник на Европейския съюз.
   Член 12
   Адресати на настоящата директива са държавите членки.

      Съставено в Страсбург на 9 септември 2015 година.

            За Европейския парламент

            Председател

         M. SCHULZ

            За Съвета

            Председател

         N. SCHMIT

      (1)  Становище от 14 юли 2010 г. (ОВ C 44, 11.2.2011 г., стр. 142) и становище от 26 февруари 2014 г. (ОВ C 214, 8.7.2014 г., стр. 55).

      (2)  Позиция на Европейския парламент от 15 април 2014 г.(все още непубликувана в Официален вестник) и решение на Съвета от 13 юли 2015 г.

      (3)  Директива 98/34/EO на Европейския парламент и Съвета от 22 юни 1998 г. установяваща процедура за предоставянето на информация в сферата на техническите стандарти и регламенти и правила относно услугите на информационното общество (ОВ L 204, 21.7.1998 г., стр. 37). Първоначалното наименование беше „Директива 98/34/ЕО на Европейския парламент и на Съвета от 22 юни 1998 г. за определяне на процедура за предоставяне на информация в областта на техническите стандарти и регламенти“. Тя беше изменена с Директива 98/48/ЕО на Европейския парламент и на Съвета от 20 юли 1998 г. за изменение на Директива 98/34/EО относно определяне на процедура за предоставяне на информация в областта на техническите стандарти и правила (ОВ L 217, 5.8.1998 г., стр. 18).

      (4)  Вж. приложение III, част А.

      (5)  Директива 2001/83/ЕО на Европейския парламент и на Съвета от 6 ноември 2001 г. за утвърждаване на кодекс на Общността относно лекарствени продукти за хуманна употреба (ОВ L 311, 28.11.2001 г., стр. 67).

      (6)  Директива 2010/13/ЕС на Европейския парламент и на Съвета от 10 март 2010 г. за координирането на някои разпоредби, установени в закони, подзаконови и административни актове на държавите-членки, отнасящи се до предоставянето на аудиовизуални медийни услуги (Директива за аудиовизуалните медийни услуги) (ОВ L 95, 15.4.2010 г., стр. 1).

      (7)  Директива 2002/21/EО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива) (ОВ L 108, 24.4.2002 г., стр. 33).

      (8)  Директива 2004/39/EО на Европейския парламент и на Съвета от 21 април 2004 г. относно пазарите на финансови инструменти, за изменение на Директиви 85/611/EИО и 93/6/EИО на Съвета и Директива 2000/12/EО на Европейския парламент и на Съвета и за отмяна на Директива 93/22/EИО на Съвета (ОВ L 145, 30.4.2004 г., стр. 1).

      (9)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

      (10)  Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (ОВ L 11, 15.1.2002 г., стр. 4).

      ПРИЛОЖЕНИЕ I

         Индикативен списък на услуги, които не са предмет на член 1, параграф 1, буква б), втора алинея

      1.   Услуги, които не са предоставени „от разстояние“

      Услуги, предоставяни във физическото присъствие на доставчика и получателя, дори ако предполагат използването на електронни средства:

                  а)

                  медицински прегледи или лечение в лекарски кабинет, при използване на електронно оборудване, когато пациентът присъства физически;

                  б)

                  консултиране с електронен каталог в магазин, когато клиентът е на мястото;

                  в)

                  резервации на самолетни билети в туристическа агенция във физическото присъствие на клиента чрез средствата на компютърна мрежа;

                  г)

                  електронни игри, предоставени на разположение във видеозала, когато клиентът присъства физически.

            2.   Услуги, които не са предоставени „чрез електронни средства“

                  —

                  Услуги, които имат материално съдържание дори ако са предоставени чрез електронни устройства:

                              а)

                              автомати за теглене на пари или получаване на билети (банкноти, билети за железопътен транспорт);

                              б)

                              достъп до пътни мрежи, паркинги за автомобили и други, за чиято употреба се плаща, дори ако има електронни устройства на входа/изхода, контролиращи достъпа и/или осигуряващи коректното извършване на плащането.

                  —

                  Офлайн услуги: разпространение на CD-ром или софтуер на дискети.

                  —

                  Услуги, които не са предоставени чрез системи за електронно обработване/инвентаризация:

                              а)

                              услуги за гласова телефония;

                              б)

                              телефакс/телекс услуги;

                              в)

                              услуги, предоставяни чрез гласова телефония или факс;

                              г)

                              консултации с лекар по телефон/телефакс;

                              д)

                              консултации с адвокат по телефон/телефакс;

                              е)

                              директен маркетинг по телефон/телефакс.

            3.   Услуги, които не се предоставят „по индивидуална молба на получателя на услугите“

      Услуги, предоставяни чрез предаване на данни без да е налице индивидуална молба за едновременно приемане от неограничен брой отделни получатели (предаване от една до много точки):

                  а)

                  услуги за телевизионно излъчване (включително видеоуслуги без предварителна заявка), предмет на член 1, параграф 1, буква д) от Директива 2010/13/ЕС;

                  б)

                  услуги за радиоизлъчване;

                  в)

                  (телевизионен) телетекст.

      ПРИЛОЖЕНИЕ II

         Индикативен списък на финансовите услуги, предмет на член 1, параграф 4

                  —

                  Инвестиционни услуги,

                  —

                  Операции по застраховане и презастраховане,

                  —

                  Банкови услуги,

                  —

                  Операции, свързани с пенсионните фондове,

                  —

                  Услуги, свързани със сделки с фючърси или опции.

            Такива услуги включват по-специално:

                  а)

                  инвестиционните услуги, посочени в приложението към Директива 2004/39/ЕО; услуги на предприятия за колективно инвестиране;

                  б)

                  услугите, произтичащи от дейностите, предмет на взаимно признаване, посочени в приложение I към Директива 2013/36/ЕС на Европейския парламент и на Съвета (1);

                  в)

                  операциите, произтичащи от дейностите по застраховане и презастраховане, посочени в Директива 2009/138/ЕО на Европейския парламент и на Съвета (2).

         (1)  Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалниянадзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (ОВ L 176, 27.6.2013 г., стр. 338).

         (2)  Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (ОВ L 335, 17.12.2009 г., стр. 1).

      ПРИЛОЖЕНИЕ III
      ЧАСТ A

         Отменената директива и списък на нейните последователни изменения

      (посочени в член 10)

                  Директива 98/34/EО на Европейския парламент и на Съвета
                  (ОВ L 204, 21.7.1998 г., стр. 37)

                  Директива 98/48/EО на Европейския парламент и на Съвета
                  (ОВ L 217, 5.8.1998 г., стр. 18)

                  Приложение II, част 1, дял З от Акт за присъединяване от 2004 г.
                  (ОВ L 236, 23.9.2003 г., стр. 68)

                  Единствено по отношение на позоваванията в точка 2 на Директива 98/34/EО

                  Директива 2006/96/EО на Съвета
                  (ОВ L 363, 20.12.2006 г., стр. 81)

                  Единствено по отношение на позоваванията в член 1 на Директива 98/34/EО

                  Регламент (ЕС) № 1025/2012 на Европейския парламент и на Съвета
                  (ОВ L 316, 14.11.2012 г., стр. 12)

                  Единствено член 26, параграф 2

            ЧАСТ Б

         Срокове за транспониране в националното законодателство

      (посочени в член 10)

                  Директива

                  Срок за транспониране

                  98/34/ЕО

                  —

                  98/48/ЕО

                  5 август 1999 г.

                  2006/96/ЕО

                  1 януари 2007 г.

      ПРИЛОЖЕНИЕ IV

         Таблица на съответствието

                  Директива 98/34/EO

                  Hастоящата директива

                  Член 1, първи параграф, уводна фраза

                  Член 1, параграф 1, уводна фраза

                  Член 1, първи параграф, точка 1

                  Член 1, параграф 1, буква a)

                  Член 1, първи параграф, точка 2, първа алинея

                  Член 1, параграф 1, буква б), първа алинея

                  Член 1, първи параграф, точка 2, втора алинея, първо тире

                  Член 1, параграф 1, буква б), втора алинея, подточка i)

                  Член 1, първи параграф, точка 2, втора алинея, второ тире

                  Член 1, параграф 1, буква б), втора алинея, подточка ii)

                  Член 1, първи параграф, точка 2, втора алинея, трето тире

                  Член 1, параграф 1, буква б), втора алинея, подточка iii)

                  Член 1, първи параграф, точка 2, трета алинея

                  Член 1, параграф 1, буква б), трета алинея

                  Член 1, първи параграф, точка 2, четвърта алинея, уводна фраза

                  Член 1, параграф 2, уводна фраза

                  Член 1, първи параграф, точка 2, четвърта алинея, първо тире

                  Член 1, параграф 2, буква а)

                  Член 1, първи параграф, точка 2, четвърта алинея, второ тире

                  Член 1, параграф 2, буква б)

                  Член 1, първи параграф, точка 3

                  Член 1, параграф 1, буква в)

                  Член 1, първи параграф, точка 4

                  Член 1, параграф 1, буква г)

                  Член 1, първи параграф, точка 5, първа алинея

                  Член 1, параграф 1, буква д), първа алинея

                  Член 1, първи параграф, точка 5, втора алинея

                  Член 1, параграф 3

                  Член 1, първи параграф, точка 5, трета алинея

                  Член 1, параграф 4

                  Член 1, първи параграф, точка 5, четвърта алинея

                  Член 1, параграф 5

                  Член 1, първи параграф, точка 5, пета алинея, уводна фраза

                  Член 1, параграф 1, буква д), втора алинея, уводна фраза

                  Член 1, първи параграф, точка 5, пета алинея, първо тире

                  Член 1, параграф 1, буква д), втора алинея, подточка i)

                  Член 1, първи параграф, точка 5, пета алинея, второ тире

                  Член 1, параграф 1, буква д), втора алинея, подточка ii)

                  Член 1, първи параграф, точка 11, първа алинея

                  Член 1, параграф 1, буква е), първа алинея

                  Член 1, първи параграф, точка 11, втора алинея, уводна фраза

                  Член 1, параграф 1, буква е), втора алинея, уводна фраза

                  Член 1, първи параграф, точка 11, втора алинея, първо тире

                  Член 1, параграф 1, буква е), втора алинея, подточка i)

                  Член 1, първи параграф, точка 11, втора алинея, второ тире

                  Член 1, параграф 1, буква е), втора алинея, подточка ii)

                  Член 1, първи параграф, точка 11, втора алинея, трето тире

                  Член 1, параграф 1, буква е), втора алинея, подточка iii)

                  Член 1, първи параграф, точка 11, трета алинея

                  Член 1, параграф 1, буква е), трета алинея

                  Член 1, първи параграф, точка 11, четвърта алинея

                  Член 1, параграф 1, буква е), четвърта алинея

                  Член 1, първи параграф, точка 12

                  Член 1, параграф 1, буква ж)

                  Член 1, втори параграф

                  Член 1, параграф 6

                  Член 5

                  Член 2

                  Член 6, параграфи 1 и 2

                  Член 3, параграфи 1 и 2

                  Член 6, параграф 3, уводна фраза

                  Член 3, параграф 3, уводна фраза

                  Член 6, параграф 3, второ тире

                  Член 3, параграф 3, буква а)

                  Член 6, параграф 3, трето тире

                  Член 3, параграф 3, буква б)

                  Член 6, параграф 3, четвърто тире

                  Член 3, параграф 3, буква в)

                  Член 6, параграф 4, уводна фраза

                  Член 3, параграф 4, уводна фраза

                  Член 6, параграф 4, буква в)

                  Член 3, параграф 4, буква а)

                  Член 6, параграф 4, буква г)

                  Член 3, параграф 4, буква б)

                  Член 6, параграфи 5 до 8

                  Член 3, параграфи 5 до 8

                  Член 7

                  Член 4

                  Член 8

                  Член 5

                  Член 9, параграфи 1 до 5

                  Член 6, параграфи 1 до 5

                  Член 9, параграф 6, уводна фраза

                  Член 6, параграф 6, уводна фраза

                  Член 9, параграф 6, първо тире

                  Член 6, параграф 6, буква a)

                  Член 9, параграф 6, второ тире

                  Член 6, параграф 6, буква б)

                  Член 9, параграф 6, трето тире

                  Член 6, параграф 6, буква в)

                  Член 9, параграф 7, първа алинея, уводна фраза

                  Член 6, параграф 7, първа алинея, уводна фраза

                  Член 9, параграф 7, първа алинея, първо тире

                  Член 6, параграф 7, първа алинея, буква a)

                  Член 9, параграф 7, първа алинея, второ тире

                  Член 6, параграф 7, първа алинея, буква б)

                  Член 9, параграф 7, втора алинея

                  Член 6, параграф 7, втора алинея

                  Член 10, параграф 1, уводна фраза

                  Член 7, параграф 1, уводна фраза

                  Член 10, параграф 1, първо тире

                  Член 7, параграф 1, буква a)

                  Член 10, параграф 1, второ тире

                  Член 7, параграф 1, буква б)

                  Член 10, параграф 1, трето тире

                  Член 7, параграф 1, буква в)

                  Член 10, параграф 1, четвърто тире

                  Член 7, параграф 1, буква г)

                  Член 10, параграф 1, пето тире

                  Член 7, параграф 1, буква д)

                  Член 10, параграф 1, шесто тире

                  Член 7, параграф 1, буква е)

                  Член 10, параграфи 2, 3 и 4

                  Член 7, параграфи 2, 3 и 4

                  Член 11, първо изречение

                  Член 8, първи параграф

                  Член 11, второ изречение

                  Член 8, втори параграф

                  Член 12

                  Член 9

                  Член 13

                  —

                  —

                  Член 10

                  Член 14

                  Член 11

                  Член 15

                  Член 12

                  Приложение III

                  —

                  Приложение IV

                  —

                  Приложение V

                  Приложение I

                  Приложение VI

                  Приложение II

                  —

                  Приложение III

                  —

                  Приложение IV